Ludwig zu Sayn-Wittgenstein-Berleburg

Liudvikas zu Sainas-Vitgenšteinas-Berleburgas (1799 m. birželio 8 d. Jiezne – 1866 m. birželio 20 d. Kanuose) – Lietuvos vokiečių kilmės Rusijos imperijos karininkas, Kavalergardų rotmistras, dekabristų organizacijų narys, vienas iš stambiausių XIX a. Europos dvarininkų, Nesvyžiaus Radvilų giminės turtų paveldėtojas, Myriaus pilies ir Verkių dvaro valdytojas.Dr. Irma Randakevičienė. Stanislovo Moravskio pasakojimų pėdsakais.

 Biografija 

Gimė 1799 m. birželio 8 d. Jiezne, Trezantolio dvare, vokiečių kilmės Rusijos imperijai tarnaujančio karininko Pėterio Vitgenšteino (1769-1843) ir  Antuanetos Cecilijos Snarskos (1779-1855) šeimoje. Jaunystėje buvo kavalerijos karininkas. Tapęs caro adjutantu, daug keliavo po Europą. 1828 m. birželio 14 d. vedė Stefaniją Radvilaitę (1809-1832). Jiedu kartu tegyveno vos ketvertą metų. Jauna moteris mirė nuo plaučių ligos, sulaukusi vos 23-ejų ir palikusi sūnų bei dukrą. Liudvikas Vitgenšteinas paveldėjo žmonos turtus. Perėmęs didžiąją dalį Radvilų giminės Nesvyžiaus atšakos turtų, Vitgenšteinas tapo stambiausiu privačiu žemvaldžiu to meto Europoje. Jo valdos apėmė 1,2 milijono hektarų žemės. Antrąja Liudviko Vitgenšteino žmona tapo devyniolikmetė kunigaikštytė Leonila Bariatinskaja (1816-1918).Verkių rūmuose aidėjo kunigaikščio žingsniai  Mirė 1866 m. birželio 20 d. Kanuose.

Nuorodos
 Sayn šeimos istorija (ang.) 

Šaltiniai

 Galerija 
 Galerija

Kategorija:Lietuvos vokiečiai
Kategorija:Rusijos imperijos karininkai
Kategorija:Lietuvos bajorai